Motocicliștii nu mai au obligația de a deține triunghiuri reflectorizante, trusă de prim-ajutor și extinctor. Legea a fost promulgată
Klaus Iohannis a promulgat legea prin care șoferii de mopede și motociclete nu vor mai fi obligați să aibă triunghiuri reflectorizante, trusa de prim-ajutor și extinctor. Inițiatorii propunerii legislative de la USR au spus, pe 11 martie, la momentul adoptării proiectului de către Camera Deputaților, că acestea sunt obiecte care „nu doar că nu pot înlătura riscurile și complicațiile unui accident în care aceștia ar fi implicați, dar le pot pune viața în pericol”.